અમદાવાદ: શહેરના છેવાડે આવેલા મણિપુર ગામમાં રહેતા વકીલે પરિવારજનોના દબાણમાં આવી પત્નીને છૂટાછેડા આપ્યાના નકલી દસ્તાવેજ બનાવીને અન્ય યુવતી સાથે સંબંધ નક્કી કરી દીધો હતો, જોકે યુવતીના કોન્સ્ટેબલ ભાઇએ છૂટાછેડા અંગે તપાસ કરતાં છૂટાછેડા ન થયા હોવાનો ભાંડો ફૂટ્યો હતો. આ અંગે વકીલની પત્નીએ બોપલ પોલીસ સ્ટેશન તેમજ રેન્જ આઇજી સહિતના અધિકારીઓને વારંવાર અરજી કરવા છતાં તેમણે ફરિયાદ ન લીધી હતી. બાદમાં પોલીસવડા ગીથા જોહરીને આ અંગે રજૂઆત કરાતાં તેઓએ તાત્કાલિક ધોરણે વકીલ તેમજ તેનાં પરિવારજનો સામે ફરિયાદ નોંધવાનો આદેશ કરતાં બોપલ પોલીસે ગુનો નોંધી તપાસ હાથ ધરી છે.